Division II i ishockey 1971-72

Division II i ishockey 1971-72 var turneringen for mandlige ishockeyhold i den næstbedste række i det svenske ligasystem. Turneringen havde deltagelse af 80 hold, der spillede om 2-4 oprykningspladser til Division I, og om at undgå 14 nedrykningspladser til Division III.

Holdene var inddelt i fire regioner med 20 hold i hver: nord, øst, vest og syd. I alle fire regioner var holdene inddelt i to puljer med ti hold, og i hver pulje spillede holdene en dobbeltturnering alle-mod-alle. De otte puljevindere gik videre til kvalifikationen til Division I, mens de 1-2 dårligste hold i hver pulje blev rykket ned i Division III. I kvalifikationen til Division I fik de otte puljevindere selskab af to hold fra Division I, og de ti hold blev inddelt i to nye puljer med fem hold i hver, som begge spillede en dobbeltturnering alle-mod-alle. I hver af de to puljer var der to pladser til den følgende sæson i Division I på spil.

To hold fra Division II rykkede op i Division I:
 Skellefteå AIK, der vandt Division II Nord A, og som endte på førstepladsen i Kvalifikation til Division I Nord.
 Västerås IK, der vandt Division II Vest A, og som endte på førstepladsen i Kvalifikation til Division I Syd.

Derudover sikrede MoDo AIK og Mora IK sig endnu en sæson i Division I ved at slutte på andenpladserne i de to kvalifikationspuljer.

Division II

Hold 

Division II havde deltagelse af 80 klubber, hvilket var samme antal som i den foregående sæson. Blandt deltagerne var:
 4 klubber, der var rykket ned fra Division I: Fagersta AIK, Heffners/Ortvikens IF, Skellefteå AIK og Västerås IK.
 16 klubber, der var rykket op fra Division III: BK Remo, FSR Mölndal, Gävle Godtemplares IK, Hemsta IF, HV71, IFK Kristinehamn, IK Skäret, IK Westmannia, Kvarnsvedens GoIF, Mariestad BoIS, Munksund/Skuthamns SK, Nordingrå SK, Oskarshamns AIK, Stocksunds IF, Spånga IS og Västerviks IK.

Siden den foregående sæson var der endvidere sket følgende ændringer:
 Östers IF havde fusioneret med Växjö IK, og den nye forening, Växjö HC, overtog Östers IF's plads i Division II.

Klubberne var inddelt i fire regioner med 20 hold i hver, og i hver region var klubberne inddelt i to puljer med 10 hold i hver pulje. De otte puljevindere gik videre til kvalifikationen til Division I.

Division II Nord A

Division II Nord B

Division II Øst A

Division II Øst B

Division II Vest A

Division II Vest B

Kampe

Division II Syd A

Division II Syd B

Kvalifikation til Division I 

I kvalifikationen til Division I spillede de otte puljevindere sammen med to hold fra Division I, MoDo AIK og Mora IK, om fire pladser til den følgende sæson i Division I. De ti hold blev inddelt i to puljer med fem hold i hver, og i hver pulje spillede holdene om to pladser i Division I. Det var første gang, at to hold fra Division I deltog i oprykningsspillet, og samtidig var det første gang siden 1943, at Division II-holdene kun var garanteret mindst to oprykningspladser.

De to kvalifikationspuljer blev vundet af Division II-holdene Skellefteå AIK og Västerås IK, som dermed rykkede op i Division I. Holdene havde forinden havde vundet Division II Nord A hhv. Division II Vest A. Division I-holdene MoDo AIK og Mora IK sikrede sig endnu en sæson i Division I ved at slutte på andenpladserne i de to kvalifikationspuljer.

Nord 

Kvalifikationen til Division I Nord havde deltagelse af vinderne af Division II-puljerne i regionerne Nord og Øst, samt MoDo AIK, der var blevet nr. 3 i Nedrykningsserie Nord i Division I. Holdene spillede om to pladser i Division I, og turneringen skulle egentlig have været afviklet som en dobbeltturnering alle-mod-alle med otte kampe til hvert hold, men den blev afbrudt før tid, eftersom de to oprykkere allerede var fundet, da holdene havde spillet fem eller seks kampe.

Syd 

Kvalifikationen til Division I Syd havde deltagelse af vinderne af Division II-puljerne i regionerne Vest og Syd, samt Mora IK, der var blevet nr. 3 i Nedrykningsserie Syd i Division I. Holdene spillede om to pladser i Division I, og turneringen blev afviklet som en dobbeltturnering alle-mod-alle.

Se også 
 Division I i ishockey 1971-72

Kilder 
 Hockeyarchives - Championnat de Suède 1971/72  
 Ishockeytabeller - 1971/72  
 Hammarby IF - Historia - 1971/72

Noter 

Ishockey i 1971
Ishockey i 1972
Division II i ishockey i Sverige